Waarom die NGV? - Solidariteit GildesSolidariteit Gildes Waarom die NGV? - Solidariteit Gildes
Tuis / NGV / Waarom die NGV?
Waarom die NGV?
Vrydag | 29 Junie | 2018
Unrecognizable senior man lies in hospital bed. Focus is on the man's hand. A healthcare professional is working in the background.
Minister Motsoaledi verduidelik dat daar aansienlike ongelykheid in toegang tot gesondheidsorg in Suid-Afrika is, wat reggestel moet word. Meer as die helfte van die dokters in Suid-Afrika bedien slegs 16% van die bevolking van die land – dié wat aan mediese fondse behoort of dit kan bekostig om self vir medies te betaal.
Van die mediese spesialiste in Suid-Afrika werk 80% in die privaat sektor en slegs 20% in die openbare sektor om 84% van die bevolking te bedien.
Hy lewer fel kritiek op die peperduur privaat hospitale en privaat mediese praktisyns "overservicing of the rich and gross underservicing of the poor". Toegang tot gesondheidsorg in die platteland is nog moeiliker.
Die NGV is gebaseer op die beginsel dat elkeen die reg op toegang tot gesondheidsorgdienste het, wat gratis by die punt van gebruik verskaf moet word en dat almal 'n keuse het wie hulle as gesondheidswerkers wil gebruik.
Verder geld die beginsel van sosiale solidariteit of samesyn: dié wat dit kan bekostig, help sorg vir dié wat dit nie kan bekostig nie. Die doel is dat rykes nie beter sorg moet kan koop terwyl armes nie goeie gesondheidsorg kan bekostig nie.
Die probleem rondom ongelykheid is nie as gevolg van uitbuiting in die privaat sektor nie, maar eerder as gevolg van wanbestuur in die openbare sektor. Diegene wat van staatsfasiliteite gebruik maak, ontvang min tot geen sorg. Die regering kon sy eie tekortkominge regstel in plaas daarvan om die privaat sektor te straf vir die feit dat hy goeie diens lewer.
Die 16% waarna die minister verwys, betaal 51.6% van die totale besteding aan gesondheidsorg. Dit is dus oneerlik om te maak asof hierdie 16% onregmatig voordeel trek uit die stelsel, veral in ag genome die feit dat dieselfde 16% van burgers ook die grootste bydrae lewer tot die 48.4% van besteding wat die staat met belasting befonds.
Die hoë koste in verband met mediese sorg word net vererger deur oorbodige staatsregulering, wat reeds bestaan. Verder is daar geen aanduiding dat hierdie voorstel werklik koste sal afdwing nie – ten minste nie sonder dat dit ten koste van gehalte of toeganklikheid geskied nie.